ประกาศคณะกรรมการพิจารณาการทุ่มตลาดและการอุดหนุนประกาศคณะกรรมการพิจารณาการทุ่มตลาดและการอุดหนุนเรื่องผลการพิจารณาทบทวนความจำเป็นในการใช้มาตรการตอบโต้การทุ่มตลาดสินค้ากรดซิทริกที่มีแหล่งกำเนิดจากสาธารณรัฐประชาชนจีนต่อไปพ.ศ. ๒๕๕๓ ตามที่ได้มีประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้ากรดซิทริกที่มีแหล่งกำเนิดจากสาธารณรัฐประชาชนจีน(ฉบับที่ ๒) พ.ศ. ๒๕๔๗ ลงวันที่ ๖ มกราคม พ.ศ. ๒๕๔๗กำหนดให้เรียกเก็บอากรตอบโต้การทุ่มตลาดสินค้ากรดซิทริกตามพิกัดอัตราศุลกากรประเภทที่ ๒๙๑๘.๑๔.๐๐.๐๐๐ (พิกัดอัตราศุลกากรเดิมประเภทที่ ๒๙๑๘๑๔๐๐๐๘)ที่มีแหล่งกำเนิดจากสาธารณรัฐประชาชนจีน ในอัตราร้อยละ ๒๘.๗๐ ถึงร้อยละ ๓๘.๑๐ของราคา ซี.ไอ.เอฟ. เป็นเวลา ๕ ปี ตั้งแต่วันที่ ๙ มกราคม พ.ศ. ๒๕๔๗ ถึงวันที่ ๘มกราคม พ.ศ. ๒๕๕๒และต่อมาคณะกรรมการพิจารณาการทุ่มตลาดและการอุดหนุนได้มีมติตามคำขอของบริษัท ไทยซิตริกแอซิด จำกัดให้เปิดการทบทวนความจำเป็นในการใช้มาตรการตอบโต้การทุ่มตลาดสินค้ากรดซิทริกที่มีแหล่งกำเนิดจากประเทศดังกล่าวต่อไป ตามประกาศกรมการค้าต่างประเทศ เรื่องเปิดการทบทวนความจำเป็นในการใช้มาตรการตอบโต้การทุ่มตลาดสินค้ากรดซิทริกที่มีแหล่งกำเนิดจากสาธารณรัฐประชาชนจีนต่อไปพ.ศ. ๒๕๕๒ ลงวันที่ ๖ มกราคม พ.ศ. ๒๕๕๒โดยในระหว่างการทบทวนให้เรียกเก็บอัตราอากรตอบโต้การทุ่มตลาดตามประกาศคณะกรรมการพิจารณาการทุ่มตลาดและการอุดหนุนเรื่องให้เรียกเก็บอากรตอบโต้การทุ่มตลาดสินค้ากรดซิทริกที่มีแหล่งกำเนิดจากสาธารณรัฐประชาชนจีนต่อไปพ.ศ. ๒๕๕๒ ลงวันที่ ๗ มกราคม พ.ศ. ๒๕๕๒ นั้นบัดนี้คณะกรรมการพิจารณาการทุ่มตลาดและการอุดหนุนได้มีคำวินิจฉัยชั้นที่สุด เมื่อวันที่๗ มกราคม พ.ศ. ๒๕๕๓ว่าหากยุติการเรียกเก็บอากรตอบโต้การทุ่มตลาดสินค้ากรดซิทริกที่มีแหล่งกำเนิดจากสาธารณรัฐประชาชนจีนจะทำให้มีการทุ่มตลาดต่อไปจึงมีมติให้เรียกเก็บอากรตอบโต้การทุ่มตลาดสินค้ากรดซิทริกที่มีแหล่งกำเนิดจากประเทศดังกล่าวในอัตราเดิมที่เรียกเก็บต่อไปอีกเป็นกำหนดเวลาหนึ่งปีอาศัยอำนาจตามความในมาตรา๕ มาตรา ๖ มาตรา ๔๙ มาตรา ๕๗ มาตรา ๖๐ และมาตรา ๗๓ (๑) แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ประกอบกับมติคณะกรรมการพิจารณาการทุ่มตลาดและการอุดหนุนเมื่อวันที่ ๗มกราคม พ.ศ. ๒๕๕๓ คณะกรรมการพิจารณาการทุ่มตลาดและการอุดหนุนออกประกาศไว้ดังต่อไปนี้ข้อ ๑ประกาศนี้เรียกว่า ประกาศคณะกรรมการพิจารณาการทุ่มตลาดและการอุดหนุน เรื่องผลการพิจารณาทบทวนความจำเป็นในการใช้มาตรการตอบโต้การทุ่มตลาดสินค้ากรดซิทริกที่มีแหล่งกำเนิดจากสาธารณรัฐประชาชนจีนต่อไปพ.ศ. ๒๕๕๓ข้อ ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปเป็นกำหนดเวลาหนึ่งปีข้อ ๓ให้เรียกเก็บอากรตอบโต้การทุ่มตลาดสำหรับการนำเข้าสินค้ากรดซิทริกที่มีแหล่งกำเนิดจากสาธารณรัฐประชาชนจีนซึ่งผลิตจาก(๑)RZBC CO.,LTD. ในอัตราร้อยละ ๓๖.๘๗ ของราคา ซี.ไอ.เอฟ.(๒)TTCA CO.,LTD. (ชื่อเดิม SHANGDONG NINGMENG BIOCHEMISTRY CO., LTD.)ในอัตราร้อยละ ๒๘.๗๐ ของราคา ซี.ไอ.เอฟ.(๓)ผู้ผลิตรายอื่น ในอัตราร้อยละ ๓๘.๑๐ ของราคา ซี.ไอ.เอฟ.ข้อ ๔การยื่นคำขอรายละเอียดเกี่ยวกับข้อเท็จจริงที่ใช้ในการทบทวนอากรตอบโต้การทุ่มตลาดให้เป็นไปตามหลักเกณฑ์และวิธีการตามประกาศกระทรวงพาณิชย์เรื่อง การตอบโต้การทุ่มตลาดและการอุดหนุน (ฉบับที่ ๔) พ.ศ. ๒๕๔๓ ลงวันที่ ๓๐มิถุนายน พ.ศ. ๒๕๔๓ข้อ ๕ผู้ใดไม่พอใจคำวินิจฉัยของคณะกรรมการตามประกาศนี้ให้อุทธรณ์คำวินิจฉัยดังกล่าวต่อศาลทรัพย์สินทางปัญญาและการค้าระหว่างประเทศภายในสามสิบวันนับแต่วันได้รับแจ้งคำวินิจฉัยประกาศ ณ วันที่ ๒๐มกราคม พ.ศ. ๒๕๕๓พรทิวา นาคาศัยรัฐมนตรีว่าการกระทรวงพาณิชย์ประธานคณะกรรมการพิจารณาการทุ่มตลาดและการอุดหนุนวิภา/ผู้จัดทำ๘.กันยายน.๒๕๕๔[๑] ราชกิจจานุเบกษา เล่ม๑๒๗/ตอนพิเศษ ๑๒ ง/หน้า ๕๘/๒๒ มกราคม ๒๕๕๓